

Аймақтық оқыту семинарына

«Таным» білім беру саласы

Қарапайым математикалық ұғымдарды қалыптастыру бөлімі бойынша Ұйымдастырылған ашық оқу қызметі

**ТАҚЫРЫБЫ:** «ЦИФР МЕН ЗАТТЫҢ САНЫ АРАСЫНДАҒЫ СӘЙКЕСТІКТІ ТАБУ.

СОЛ ЖАҚТА, ОРТАСЫНДА, ОҢ ЖАҚТА.

ЖЫЛ МЕЗГІЛІ -КҮЗ»

Тәрбиеші: Байноллаева Бейбітгүл Тілеубекқызы

2019-2020 оқу жылы

**Өтілетін күні:** 25.09.2019 ж

**Өтетін топ:** «Бүлдіршін» (4-5 жастағы балалар) ортаңғы тобы

**Білім беру саласы :** «Таным», «Шығармашылық», «Коммуникация»

**Ұйымдастырылған оқу қызметі:** Қарапайым математикалық ұғымдарды қалыптастыру

**Тақырыбы:** Цифр мен заттың саны арасындағы сәйкестікті табу. Сол жақта, ортасында, оң жақта . Жыл мезгілі --күз

**Оқу қызметінің ұзақтығы**: 15-20 минут,

**Кіріспе бөлім:** 2 минут,

**Негізгі бөлім:** 15минут,

**Бекіту:** 3минут

**Бала саны:** 20

**Мақсаты:** 4 көлемінде санау дағдыларын,заттардың орналасуы (сол жақта,ортасында,оң жақта) туралы білімдерін қалыптастыру.

**Міндеттері:**

Математикалық жұмбақтарды берілген мәліметтерге сүйене отырып шешуге

үйрету;

4 цифрын 4санының таңбасы ретінде таныстыру;

Сан мен заттың саны арасындағы сәйкестікті табу;

Заттарды санау қабілетін күшейту;

Заттардың орналасуын өзіне қатысты тұрғыда анықтай білу дағдыларын бекіту

(оң жақта,сол жақта ортасында);

Геометриялық пішіндердің орналасуы ретін түсіндіру:

Жауапкершілікке,ұқыптылыққа тәрбиелеу;

**Қажетті көрнекі құралдар:**ойыншық-қоян,картоннан қиылған сәбіз,желім,карточка,Фрёбель таяқшалары,геометриялық пішіндер:шаршы,үшбұрыш,дөңгелектер,1-4 ке дейінгі сандардың таңбасы.

**Блингвальды компонент:** төрт-четыре-four.

|  |  |  |  |
| --- | --- | --- | --- |
|  | **Оқу қызметінің**  **кезеңдері** | **Тәрбиешінің қызметі** | **Балалардың**  **қызметі** |
| І | **Мотивациялық-қозғаушылық** | ***Кіріспе бөлімі:***  Балалар,қараңдаршы біздің тобымыз қандай әдемі .  Тобымызға түрлі-түсті шарлар,гүлдер ілініп тұр.  Не себепте осылай безендірдік деп ойлайсыңдар?  ***Шаттық шеңбері:***  Көкке шуақ шашылып  Құтты қонақ келіпті,  Төріме міне еніпті.  Амандасу үлкенге  Тәрбиенің басы ғой.  Ал,кәнеки бәріміз,  Сәлем дейік үлкенге.  Сәлеметсіздерме қонақтар. | Бізге келген қонақтар үшін.  Шаттық шеңберге тұрып қонақтармен амандасады. |
| **ІІ** | **Ұйымдастырушылық –ізденушілік**  **Негізгі бөлім:** | -Балалар,қазір жылдың қай мезгілі?  -Дұрыс айтасыңдар  -Күз мезгілінде табиғатта қандай өзгерістерді байқап жүрсіңдер? Күзде адамдар қысқа азық дайындайды. Сол сияқты жәндіктер, аңдар да қысқа азық дайындайды.  ***Ғажайып сәт:***  Топтың есігі қағылып топқа шабарман кіреді.Балалармен амандасады.  Шабарман: Сәлеметсіздерме! Бейбітгүл Тілеубекқызы, сіздің тапсырысыңызды алып келдім.  Тәрбиеші:Рахмет сізге! Сау болыңыз! (*шабарман* *шығып кетеді)*  -Балалар, бұл менің сендерге тосын сыйым еді. Қораптағы заттың не екенін білу үшін мен сендерге алдымен жұмбақ жасырайын егер, шешуін тапсаңдар қорапты ашамын.  Қамыс құлақ, Қасқыр сирақ. Серке құйрық, Қашса, жүйрік*.(Қоян)*  -Өте жақсы,балалар, шешуін қандай тез тауып алдыңдар.  -Балалар,қараңдаршы,қораптың ішінде қоян бар екен.  Балалар қоянмен амандасады.  Қораптың аузын өзіме қаратып ашып,қарап былай деймін:  - Балалар, қоян құр қол келмепті.  Сендерге сәбіздер ала келіпті және сәбіздердің артында сандар жазылған екен. Мынау қай сан?  Дұрыс айтасыңдар. Бұл сәбізде сендерден 1 саны туралы айтуды сұрапты.  Балалар, 1 санымен біз таныспыз. 1 саны туралы кім тақпақ айтады?  Мені келсе білгің,  Мен таяқша бірімін.  Барлық санға жол бастап,  Ең бірінші тұрмын.  -Өте жақсы.  -Бір саны неге ұқсайды.  -Тағы бір сәбізі бар екен. (*2 санының таңбасы жазылған сәбізді тақтаға іледі).*  *-*Балалар, мынау қандай сан?  Екі саны неге ұқсайды?  Екі туралы тақпақ кім біледі екен?  Бірден кейін тұрамын,  Бірден кейін тұрағым.  Бірге бірді қосқанда,  Мен шығамын, шырағым.  Қораптан тағы бір сәбіз бар екен. *(3 санының таңбасы жазылған сәбізді тақтаға іледі)*  *-*Балалар, мынау қандай сан?  -Үш саны туралы не білеміз?  Бабалар қару-жарағы  Жебесі мен садағы  Жауларын атса жусатқан  Садақты «3»-ке ұқсатам  Өте жақсы, сандар туралы тақпақтарды жақсы біледі екенсіңдер.  Балалар, қорапта қоянның тағы бір сәбізі бар екен.  Қоян бізге барлығы неше сәбіз әкелген екен? *Қораптан төртінші сәбізді* алып шығып, 3санынан кейін 4 саны тұрады. Бұл 4 саны бейнеленген сәбіз. Мынау міне төрт саны.Сендер енді 4 санымен таныс болдыңдар. Қане, бірге санайықшы. 1,2,3,4  Дұрыс,балалар,сәбіздің саны төртеу болды.Сәбіздің саны бір бірлікке көбейді. Мен сендерге  4 саны туралы тақпақ оқып берейін.  Іздегенде табады  Зер салса егер мынаған:  Тура «4 боп» қалады  Орындықтар құлаған  -Балалар, сәбіздерді тағы санап көрейікші.  -Енді сәбіздерді тақтаға шығып кім санайды?(*тақтаға 1,2 баланы шақыру*)  Блингвальды компонент: төрт-четыре-four  *-*Балалар,сендер санауды жақсы үйреніп алыпсыңдар.Енді біз бойымызды сергітіп алайықшы.  ***Сергіту сәті:***  Бір,екі,үш,төрт  Жиналамыз бәріміз.  Бір,екі,үш,төрт,  Секіреміз бәріміз.  Бір, екі,үш,төрт,  Отырамыз бәріміз.  ***1тапсырма***  Дидактикалық ойын «Оң және сол»  Шарты:  -Балалар, мына суретке назар аударайықшы.(*ортада қоян, оң жақта қырыққабат, сол жақта сәбіз бейнеленген суретті көрсетемін*)  -Суретте нелерді көріп тұрсыңдар?  -Суретте қоян қай жерде орналасқан?  -Қоянның сол жағында не орналасқан?  -Қоянның оң жағында не орналасқан?  ***2 тапсырма***  Балалар,алдарыңдағы карточка бойынша мынадай тапсырма бар. 2 жолақты карточка ұсынылады. Жоғарғы жолақта 3шардың, 4 доптың суреті салынған.  Тапсырма: осы суретке сәйкес төменгі жолаққа сонша геометриялық пішіндерді жапсыру.  ***3 тапсырма*** *.*  Тәрбиеші:  Қоянның орманға қайтуы керек. Біз қоянмен бірге ормандағы аңдарға азық жинауға көмекке барсақ қалай болады?  Азықты жүк көлігімен жинайық. Олай болса біз қоянға қандай жүк көлігімен баратынымызды құрастырып көрсетейік. Жүк көлігін валео сабағында қолданып жүрген «Фрёбель» таяқшалары арқылы құрастырайық. (*құрастыру үлгісі көрсетіледі)*  ***4 тапсырма***  Ойын: «Жұптасу»  Шарты: Мен қай санның таңбасын көрсетсем (1,2,3,4), сонша бала жұптасып тұрасыңдар.Ойын осылай жалғасады. (*әуен ырғағымен)* | күз мезгілі.  Күн суытты,адамдар жылы киіне бастады. Ағаштардың жапырақтары сарғайып түсе бастады,жаңбыр жиі жауа бастады, жемістер мен көкөністер пісті.  Балалар жауабын айтады.  1саны  Балалар 1 саны туралы тақпақты айтады.  Зымыранға ұқсапты  2саны  Иретілген жыланға  Бір бала тақпақты айтады  3 саны  Бір бала 3 саны туралы тақпақты оқиды  балалар санайды 1 сәбіз,2 сәбіз,3 сәбіз,4 сәбіз  Сәбіздерді ретімен санайды.  Балалар тәрбиешімен бірге жаттығу жасайды  Балалар ретімен атайды  Балалар тапсырманы орындайды  Балалар тәрбиешімен келіседі  Балалар тапсырманы орындайды  Ойын шартына сай ойнайды |
| **ІІІ** | **Рефлекстік-түзету** | -Балалар, бізге бүгін қонаққа не  келді ?  -Қоян өзімен бірге нелерді әкелді?  -Неше сәбіз әкелді?  -Қай санмен таныстық?  -1 ден 4-ке дейін санайықшы.  -4 санының таңбасы неге ұқсайды?  Оқу қызметіне белсенді қатысқан балаларды мадақтау.  Балалар,қоянның сендерге әкелген сыйлықтары да бар екен. (*сыйлықтар таратылады*) | Қоян  сәбіздерді  4  4 санымен  Ретімен санайды  Төңкерілген орындыққа |